techiaith/cofnodycynulliad_en-cy huggingface dataset:
English: First Minister, whilst some steps have rightly been taken and considerable progress has been made, I know first-hand from the conversations that I've had with some of those affected as well that they feel more could and should have been done sooner, and so it's clear that there are still lessons to be learnt and questions to answer. Now, rightly or wrongly, some have expressed concerns around the co-ordination of the responses to some of these events, and I believe that that takes governments at all levels working together and collaborating more effectively than we've actually seen before. Now, you may be aware of concerns raised by Mari Arthur, chair of Welsh Water's independent advisory panel, who said that: 'We're missing that leadership, I feel, at the top to bring that together. That's why things aren't happening.' Now, in addition to that, I understand that it's also been 10 years since the publication of the last flood risk management strategy and, whilst the Government has consulted, we are yet to see an updated strategy, which surely will help in making sure that responses are better co-ordinated in the future. First Minister, do you accept that the delay in publishing an updated specific Welsh flood risk management strategy has made some communities feel that flooding is simply not a priority? And how do you respond to the views of some in the sector that, moving forward, it's time that more effective leadership is shown on this matter?
Welsh: Prif Weinidog, er bod rhai camau wedi eu cymryd yn briodol a bod cynnydd sylweddol wedi ei wneud, gwn yn bersonol o'r sgyrsiau yr wyf i wedi eu cael gyda rhai o'r rheini sydd wedi cael eu heffeithio hefyd eu bod nhw'n teimlo y gellid ac y dylid bod wedi gwneud mwy yn gynharach, ac felly mae'n amlwg bod gwersi i'w dysgu a chwestiynau i'w hateb o hyd. Nawr, yn gam neu'n gymwys, mae rhai wedi mynegi pryderon ynghylch cydgysylltiad yr ymatebion i rai o'r digwyddiadau hyn, ac rwy'n credu bod hynny'n golygu bod angen i lywodraethau ar bob lefel weithio gyda'i gilydd a chydweithredu'n fwy effeithiol nag yr ydym ni wedi ei weld o'r blaen mewn gwirionedd. Nawr, efallai eich bod chi'n ymwybodol o bryderon a godwyd gan Mari Arthur, cadeirydd panel cynghori annibynnol Dŵr Cymru, a ddywedodd: Nid yw'r arweinyddiaeth gennym ni ar y brig, rwy'n teimlo, i ddod â hynny at ei gilydd. Dyna pam nad yw pethau'n digwydd. Nawr, yn ogystal â hynny, deallaf fod 10 mlynedd wedi mynd heibio hefyd ers cyhoeddi'r strategaeth rheoli perygl llifogydd ddiwethaf ac, er bod y Llywodraeth wedi ymgynghori, nid ydym ni wedi gweld strategaeth wedi'i diweddaru eto, a fydd, siawns, yn helpu i wneud yn siŵr bod ymatebion yn cael eu cydgysylltu'n well yn y dyfodol. Prif Weinidog, a ydych chi'n derbyn bod yr oedi cyn cyhoeddi strategaeth benodol wedi'i diweddaru ar gyfer rheoli perygl llifogydd yng Nghymru wedi gwneud i rai cymunedau deimlo nad yw llifogydd yn flaenoriaeth o gwbl? A sut ydych chi'n ymateb i farn rhai yn y sector ei bod yn bryd, yn y dyfodol, i arweinyddiaeth mwy effeithiol gael ei dangos o ran y mater hwn?
English: Well, I do say to the First Minister, it is important to have an updated strategy so that we can avoid, perhaps, some of these events in the future. And perhaps we need to rethink as well how we address flooding in the future, especially given the warning signs received at the start of this Assembly. In 2016, for example, the Wales Audit Office reported that lack of capacity within the Welsh Government and councils had delayed progress and threatened to undermine the long-term approach to managing the risks of coastal flooding and erosion. Well, perhaps we're feeling the effects of that now, First Minister, and with no updated risk management strategy, it's hard to see how we can make sufficient and appropriate progress in the short term. Therefore, in light of the impact that the recent storms have had across Wales, what lessons has your Government learned about the way in which flooding is prioritised by your Government? And will you also commit to providing a full breakdown of how the Welsh Government will be allocating its resources on flood risk management so that communities right across Wales can see the level of investment that the Welsh Government is making in their areas?
Welsh: Wel, rwyf i'n dweud wrth y Prif Weinidog, ei bod hi'n bwysig cael strategaeth wedi'i diweddaru fel y gallwn ni osgoi, efallai, rhai o'r digwyddiadau hyn yn y dyfodol. Ac efallai bod angen i ni ailfeddwl hefyd sut yr ydym ni'n mynd i'r afael â llifogydd yn y dyfodol, yn enwedig o ystyried yr arwyddion rhybudd a gafwyd ar ddechrau'r Cynulliad hwn. Yn 2016, er enghraifft, adroddodd Swyddfa Archwilio Cymru bod diffyg capasiti o fewn Llywodraeth Cymru a chynghorau wedi oedi cynnydd ac wedi bygwth tanseilio'r dull hirdymor o reoli risgiau llifogydd ac erydu arfordirol. Wel, efallai ein bod ni'n teimlo effeithiau hynny nawr, Prif Weinidog, a heb strategaeth rheoli risg wedi'i diweddaru, mae'n anodd gweld sut y gallwn ni wneud cynnydd digonol a phriodol yn y byrdymor. Felly, yng ngoleuni'r effaith y mae'r stormydd diweddar wedi ei chael ledled Cymru, pa wersi mae eich Llywodraeth wedi eu dysgu am y ffordd y caiff llifogydd eu blaenoriaethu gan eich Llywodraeth? Ac a wnewch chi hefyd ymrwymo i ddarparu dadansoddiad llawn o sut y bydd Llywodraeth Cymru yn dyrannu ei hadnoddau ar gyfer rheoli'r perygl o lifogydd fel y gall cymunedau ledled Cymru weld lefel y buddsoddiad y mae Llywodraeth Cymru yn ei wneud yn eu hardaloedd?
English: Diolch. Last week, I saw for myself, first-hand, the deep sense of community spirit that the First Minister also referred to, and I'll be visiting residents in Pentre again tomorrow. This is not a time to walk on by on the other side, when people are facing such hardship and distress, or, in the case of Boris Johnson, simply not to turn up at all, of course. Now, the repair bill - I've seen one estimate - could be up to £180 million in Rhondda Cynon Taf alone, and I know the Welsh Government has provided £10 million of immediate hardship relief. Could the First Minister say whether you have yet a figure for the amount that you're asking for the UK Government to provide? In the event that they are not willing to make up the shortfall, does the Welsh Government itself have sufficient reserves for the scale of the challenge that we face?
Welsh: Diolch. Yr wythnos diwethaf, gwelais drosof fy hun, yn uniongyrchol, yr ymdeimlad dwfn o ysbryd cymunedol y cyfeiriodd y Prif Weinidog ato hefyd, a byddaf yn ymweld â thrigolion Pentre unwaith eto yfory. Nid yw hwn yn amser i gerdded heibio ar yr ochr arall i'r ffordd, pan fo pobl yn wynebu'r fath galedi a thrallod, neu, yn achos Boris Johnson, peidio â throi i fyny o gwbl, wrth gwrs. Nawr, gallai'r bil atgyweiriadau - rwyf i wedi gweld un amcangyfrif - fod hyd at £180 miliwn yn Rhondda Cynon Taf yn unig, ac rwy'n gwybod bod Llywodraeth Cymru wedi darparu £10 miliwn o ryddhad caledi ar unwaith. A allai'r Prif Weinidog ddweud a oes gennych chi ffigur eto ar gyfer y swm yr ydych chi'n gofyn i Lywodraeth y DU ei ddarparu? Os na fyddan nhw'n fodlon gwneud iawn am y diffyg, a oes gan Lywodraeth Cymru ei hun ddigon o gronfeydd wrth gefn ar gyfer maint yr her sy'n ein hwynebu?
English: I thank Adam Price for those questions. He is right to say that what the Welsh Government has done is to focus upon the immediate aftermath of the floods to make sure that we provide funding for individual householders directly affected, to pay for the clean-up costs of local authorities, to be able to begin to help businesses to get back on their feet. We can cover those costs from within our own budgets, by very careful management and drawing together of funds from different parts of Government. But beyond the immediate impact, when local authorities have major infrastructure repairs to be carried out, then that is not going to be £10 million, that's going to be tens and tens of millions of pounds. My colleague, Rebecca Evans wrote to the Treasury yesterday, formally setting out the fact that we will be looking to the Treasury for assistance with that bill. It isn't possible, at this point, Llywydd, to put a precise figure on how much that will be, because some of the damage that will need to be repaired is literally still under water, so it hasn't been possible to get engineers down to look at the scale of the damage and to give us an assessment of what it will cost to put it right. The figure that Adam Price has referred to, which comes from RCT, I think is not an unreasonable estimate of what the damage in that county may be, and there's damage in many other parts of Wales, as well.
Welsh: Diolchaf i Adam Price am y cwestiynau yna. Mae'n iawn wrth ddweud mai'r hyn y mae Llywodraeth Cymru wedi ei wneud yw canolbwyntio ar ganlyniad uniongyrchol y llifogydd i wneud yn siŵr ein bod yn darparu cyllid i ddeiliaid tai unigol sydd wedi eu heffeithio'n uniongyrchol, i dalu am gostau glanhau awdurdodau lleol, i allu dechrau helpu busnesau i godi yn ôl ar eu traed. Gallwn dalu'r costau hynny o'n cyllidebau ein hunain, trwy reolaeth ofalus iawn a chan ddwyn ynghyd arian o wahanol rannau o'r Llywodraeth. Ond y tu hwnt i'r effaith uniongyrchol, pan fydd gan awdurdodau lleol atgyweiriadau seilwaith mawr i'w gwneud, yna ni fydd hynny'n £10 miliwn, mae hynny'n mynd i fod yn ddegau a degau o filiynau o bunnoedd. Ysgrifennodd fy nghyd-Aelod, Rebecca Evans, at y Trysorlys ddoe, gan nodi'n ffurfiol y ffaith y byddwn ni'n disgwyl i'r Trysorlys ein cynorthwyo gyda'r bil hwnnw. Nid yw'n bosibl, ar hyn o bryd, Llywydd, rhoi union ffigur ar faint fydd hynny, gan fod rhywfaint o'r difrod y bydd angen ei drwsio yn dal i fod o dan ddŵr yn llythrennol, felly ni fu'n bosibl cael peirianwyr i lawr i edrych ar faint y difrod ac i roi asesiad i ni o'r hyn y bydd yn ei gostio i'w drwsio. Yn fy marn i, nid yw'r ffigur y mae Adam Price wedi cyfeirio ato, sy'n dod gan Rhondda Cynon Taf, yn amcangyfrif afresymol o'r difrod a allai fod yn y sir honno, a cheir difrod mewn llawer o rannau eraill o Gymru hefyd.
English: As the clean-up begins, of course, questions will need to be addressed about what could have been done differently - the lessons learned that the First Minister referred to. I was wondering if he could address some of those initial concerns. Natural Resources Wales have already admitted, I understand, that debris left behind by logging operations on the mountain above Pentre contributed to flooding there. There are also serious concerns that NRW don't have the capacity to cope with work that urgently needs to be undertaken. In Trehafod, Dŵr Cymru has made a £1,000 payment to 40 households without accepting liability as the pumping station there didn't function. So, can you, as a matter of urgency, look at the budget of NRW to ensure that it's adequately funded to deal with disasters on this scale and also set up an investigation into the role or contribution that any actions by either a statutory body or the utility made to some of the flood damage?
Welsh: Wrth i'r gwaith glanhau ddechrau, wrth gwrs, bydd angen rhoi sylw i gwestiynau am yr hyn y gellid bod wedi ei wneud yn wahanol - y gwersi a ddysgwyd y cyfeiriodd y Prif Weinidog atyn nhw. Roeddwn i'n meddwl tybed a allai roi sylw i rai o'r pryderon cychwynnol hynny. Mae Cyfoeth Naturiol Cymru eisoes wedi cyfaddef, yn ôl yr hyn a ddeallaf, bod gweddillion a adawyd gan weithrediadau torri â thrin coed ar y mynydd uwchlaw Pentre wedi cyfrannu at lifogydd yn y fan honno. Ceir pryderon difrifol hefyd nad oes gan Cyfoeth Naturiol Cymru y capasiti i ymdopi â gwaith y mae angen ei wneud ar frys. Yn Nhrehafod, mae Dŵr Cymru wedi gwneud taliad o £1,000 i 40 o aelwydydd heb dderbyn atebolrwydd gan nad oedd yr orsaf bwmpio yno yn gweithio. Felly, a allwch chi, fel mater o frys, edrych ar gyllideb Cyfoeth Naturiol Cymru i sicrhau ei fod wedi ei ariannu'n ddigonol i ymdrin â thrychinebau ar y raddfa hon a hefyd sefydlu ymchwiliad i'r rhan neu'r cyfraniad a wnaed drwy unrhyw gamau gan naill ai gorff statudol neu'r cyfleustod i rywfaint o'r difrod llifogydd?
English: When Yorkshire was hit with severe flooding in July and in November last year, and again this month, UK armed forces were drafted in to help. In the autumn, RAF Chinooks were called in to assist a pumping station near Doncaster following heavy rainfall. This resource - this level of response - might have been invaluable in the case of Trehafod and elsewhere. Although no infantry units are based in Wales - the First Battalion The Rifles is based, for example, just across the border, near Chepstow - Welsh men and women loyally serve in the forces and would, no doubt, have made a valuable contribution in serving Welsh communities during the crisis if asked to do so. Did you ask the UK Government, First Minister, for the assistance of the army? If not, why not, and will you in future if the need arises?
Welsh: Pan gafodd Swydd Efrog ei tharo gan lifogydd difrifol ym mis Gorffennaf ac ym mis Tachwedd y llynedd, ac eto y mis hwn, anfonwyd lluoedd arfog y DU i helpu. Yn yr hydref, galwyd hofrenyddion Chinook yr Awyrlu Brenhinol i mewn i gynorthwyo gorsaf bwmpio ger Doncaster yn dilyn glaw trwm. Byddai'r adnodd hwn - y lefel hon o ymateb - wedi gallu bod yn amhrisiadwy yn achos Trehafod ac mewn mannau eraill. Er nad oes unedau milwrol wedi'u lleoli yng Nghymru - mae Bataliwn Cyntaf y Reifflau wedi'i leoli, er enghraifft, ychydig dros y ffin, ger Cas-Gwent - mae dynion a menywod o Gymru yn gwasanaethau'n deyrngar yn y lluoedd a bydden nhw, heb amheuaeth, wedi gwneud cyfraniad gwerthfawr wrth wasanaethu cymunedau Cymru yn ystod yr argyfwng pe gofynnwyd iddyn nhw wneud hynny. A wnaethoch chi ofyn i Lywodraeth y DU, Prif Weinidog, am gymorth y fyddin? Os naddo, pam felly, ac a wnewch chi yn y dyfodol pe byddai'r angen yn codi?
English: Well, the question as to whether or not assistance from the armed forces should be sought was very actively discussed by the emergency services command structure. Their decision over that weekend was not to make such a request because circumstances were so difficult and dangerous that only people who were specifically trained to be able to deal with them were thought to be safely capable of being deployed. That was the advice that they gave, and I thought that it was sensible to follow their advice. They thought that drawing in the armed forces at that point would not have been a helpful thing to do because you needed those very specialist abilities and training to be able to cope with the sorts of extreme weather event that we saw, Llywydd. At the height of that storm, 900 cubic metres of water were coming down the Taff every second, and if you are trying to act in those circumstances, then you don't need a general army training to know what to do, you need to be trained in the way that our emergency services are trained, to know what is safe to do. Now, should that change, and should the assessment of those people who are better equipped than we are in this room, I think, to know whether help from armed forces would be a useful contribution, then of course we would look at it. But in the circumstances of that weekend, the assessment of those who are best equipped to make the assessment was that that was not the right moment to ask for such assistance.
Welsh: Wel, trafodwyd y cwestiwn o ba un a ddylid ceisio cymorth gan y lluoedd arfog ai peidio yn frwd iawn gan strwythur gorchymyn y gwasanaethau brys. Eu penderfyniad dros y penwythnos hwnnw oedd peidio â gwneud cais o'r fath gan fod yr amgylchiadau mor anodd a pheryglus, fel mai dim ond pobl a hyfforddwyd yn benodol i allu ymdopi â nhw yr ystyriwyd y gellid eu defnyddio yn ddiogel. Dyna'r cyngor a roesant, ac roeddwn i'n meddwl ei bod hi'n ddoeth dilyn eu cyngor. Roedden nhw'n credu na fyddai tynnu'r lluoedd arfog i mewn ar yr adeg honno wedi bod yn beth buddiol i'w wneud gan eich bod chi angen yr union alluoedd a hyfforddiant arbenigol iawn hynny i allu ymdopi â'r mathau o dywydd eithafol a welsom, Llywydd. Ar anterth y storm honno, roedd 900 metr ciwbig o ddŵr yn dod i lawr afon Taf bob eiliad, ac os ydych chi'n ceisio gweithredu o dan yr amgylchiadau hynny, yna nid oes angen hyfforddiant cyffredinol y fyddin arnoch chi i wybod beth i'w wneud, mae angen i chi fod wedi eich hyfforddi yn y ffordd y mae ein gwasanaethau brys wedi eu hyfforddi, i wybod beth sy'n ddiogel i'w wneud. Nawr, pe byddai hynny'n newid, a phe byddai asesiad y bobl hynny sy'n fwy cymwys nag yr ydym ni yn yr ystafell hon, rwy'n credu, i wybod a fyddai cymorth gan y lluoedd arfog yn gyfraniad defnyddiol, yna wrth gwrs byddem ni'n ei ystyried. Ond o dan amgylchiadau'r penwythnos hwnnw, asesiad y rhai sydd fwyaf cymwys i wneud yr asesiad oedd nad dyna'r adeg iawn i ofyn am gymorth o'r fath.
English: First Minister, in response to Paul Davies, you said that local government, coal authorities and NRW all inspected coal tips. I wonder if you could reflect whether their responsibilities in that area are sufficiently clearly delineated or whether they're overlapping, with any associated potential for confusion. Could I also ask you, First Minister, whether you think changes to flood protection budgets, particularly the significant cut I recall, at least initially, being announced in 2016, have affected the current situation in any way? I infer from the funding request letter from Rhondda Cynon Taf politicians to the UK Government that this has Welsh Government support, and I hope that UK Government will agree to it. Do you think that this letter, this request for financial assistance outside of the block grant, could provide a template for future co-operation between Welsh and UK Governments?
Welsh: Prif Weinidog, wrth ymateb i Paul Davies, dywedasoch fod llywodraeth leol, awdurdodau glo a Cyfoeth Naturiol Cymru i gyd wedi archwilio tomenni glo. Tybed a allech chi fyfyrio ar ba un a yw eu cyfrifoldebau yn y maes hwnnw wedi eu nodi'n ddigon eglur neu a ydyn nhw'n gorgyffwrdd, gydag unrhyw botensial cysylltiedig ar gyfer dryswch. A gaf i hefyd ofyn i chi, Prif Weinidog, pa un a ydych chi'n credu bod newidiadau i gyllidebau amddiffyn rhag llifogydd, yn enwedig y toriad sylweddol yr wyf i'n ei gofio, o leiaf i ddechrau, yn cael ei gyhoeddi yn 2016, wedi effeithio ar y sefyllfa bresennol mewn unrhyw ffordd? Rwy'n casglu o'r llythyr cais am gyllid gan wleidyddion Rhondda Cynon Taf i Lywodraeth y DU bod Llywodraeth Cymru yn cefnogi hyn, ac rwy'n gobeithio y bydd Llywodraeth y DU yn cytuno iddo. A ydych chi'n credu y gallai'r llythyr hwn, y cais hwn am gymorth ariannol y tu allan i'r grant bloc, ddarparu templed ar gyfer cydweithredu rhwng Llywodraethau Cymru a'r DU yn y dyfodol?
English: I thank the Member for those questions. I don't think that the budget in terms of flood prevention has been the problem over the last two weekends. Thinking of lessons learned, one of the things I think we will need to look at very carefully from now on is the many flood defences in Wales that held good, but were perilously close to being overtopped - in Monmouth, for example, where the flood defence is constructed to be able to deal with a rise in floodwater of 4.3m, and the river actually rose by 4.2m. So it was within a centimetre of those flood defences being overwhelmed. Now, they weren't overwhelmed, just as they weren't overwhelmed in Cardiff, and they weren't overwhelmed in Swansea, but in many places the gap between holding and not holding was narrow, and in lessons learned for the future we need to see whether we need to do anything to strengthen those further. As far as help from the Treasury is concerned, I think we are already acting in a way that is consistent with rules that have been established over many years. When a completely unforeseeable event happens, and it happens on the scale of the sort that we saw over this weekend - and I don't think anybody believes that the ferocity with which the storm hit south Wales was foreseeable - [ Interruption.]
Welsh: Diolchaf i'r Aelod am y cwestiynau yna. Nid wyf i'n credu mai'r gyllideb o ran atal llifogydd fu'r broblem dros y ddau benwythnos diwethaf. Gan feddwl am wersi a ddysgwyd, un o'r pethau yr wyf i'n meddwl y bydd angen i ni edrych arnyn nhw'n ofalus iawn o hyn ymlaen yw'r nifer fawr o amddiffynfeydd rhag llifogydd yng Nghymru a fu'n llwyddiannus, ond a oedd yn agos iawn at gael eu trechu - yn Nhrefynwy, er enghraifft, lle mae'r amddiffynfa rhag llifogydd wedi ei hadeiladu i allu ymdopi â chynnydd o 4.3 medr i lifddwr, a chododd yr afon 4.2 medr mewn gwirionedd. Felly roedd o fewn centimedr o lifo dros ben yr amddiffynfeydd rhag llifogydd hynny. Nawr, ni chawsant eu llethu, yn union fel na chawsant eu llethu yng Nghaerdydd, ac ni chawsant eu llethu yn Abertawe, ond mewn llawer o leoedd roedd y bwlch rhwng dal a methu â dal yn fach, ac mewn gwersi a ddysgir ar gyfer y dyfodol mae angen i ni weld a oes angen i ni wneud unrhyw beth i gryfhau'r rheini ymhellach. Cyn belled ag y mae cymorth gan y Trysorlys yn y cwestiwn, rwy'n credu ein bod ni eisoes yn gweithredu mewn ffordd sy'n gyson â rheolau sydd wedi eu sefydlu dros nifer o flynyddoedd. Pan fydd digwyddiad hollol anrhagweladwy yn digwydd, a'i fod yn digwydd ar y raddfa o'r fath a welsom dros y penwythnos hwn - ac nid wyf i'n credu bod unrhyw un yn credu bod modd rhagweld ffyrnigrwydd y storm a darodd de Cymru - [ Torri ar draws.]
English: You're answering the leader of the Brexit Party, and not the local Assembly Member.
Welsh: Rydych chi'n ateb arweinydd Plaid Brexit, ac nid yr Aelod Cynulliad lleol.
English: I don't believe that the event of that weekend was predictable, and when unpredictable events happen and costs are commensurately high, the ability to go to the Treasury for help from reserves is one we've used before, and we're using it again here.
Welsh: Nid wyf i'n credu bod modd rhagweld digwyddiad y penwythnos hwnnw, a phan fydd digwyddiadau anrhagweladwy yn digwydd a bod costau yn gymesur o uchel, mae'r gallu i fynd at y Trysorlys am gymorth o gronfeydd wrth gefn yn un yr ydym ni wedi ei ddefnyddio o'r blaen, ac rydym ni'n ei ddefnyddio eto yn y fan yma.
English: First Minister, you were interrupted, but I will also just remind you of the point about the division of responsibilities between local government and NRW and the coal authorities in terms of those inspections. One thing struck me about the RCT-based letters: it was a request to draw supplementary funding above the block grant in a devolved area, and as such could represent a change from the Barnett formula. If we are to see that as a template for future co-operation between Welsh Government and UK Government, would Welsh Government consider writing a letter of that sort, perhaps to draw capital from the shared prosperity fund for infrastructure projects, such as improvements to the A55 in north Wales or even the M4 relief road that you had promised to build? Also, Wales has an overall fiscal deficit this year of £13.7 billion, or 19 per cent of GDP, and we're asking UK Government for additional funding above that. Doesn't that show the danger of always demanding more and more powers and devolution and separation of Wales from the UK?
Welsh: Prif Weinidog, torrwyd ar eich traws, ond hoffwn eich atgoffa hefyd am y pwynt ynglŷn â rhannu cyfrifoldebau rhwng llywodraeth leol a Cyfoeth Naturiol Cymru a'r awdurdodau glo o ran yr archwiliadau hynny. Fe'm trawyd gan un peth am y llythyrau Rhondda Cynon Taf: roedd yn gais am gyllid atodol uwchlaw'r grant bloc mewn maes datganoledig, ac felly gallai gynrychioli newid o fformiwla Barnett. Os ydym ni eisiau ystyried hynny fel templed ar gyfer cydweithredu rhwng Llywodraeth Cymru a Llywodraeth y DU yn y dyfodol, a fyddai Llywodraeth Cymru yn ystyried ysgrifennu llythyr o'r math hwnnw, efallai i gymryd cyfalaf o'r gronfa ffyniant gyffredin ar gyfer prosiectau seilwaith, fel gwelliannau i'r A55 yn y gogledd neu hyd yn oed ffordd liniaru'r M4 yr oeddech chi wedi addo ei hadeiladu? Hefyd, mae gan Gymru ddiffyg cyllidol cyffredinol eleni o £13.7 miliwn, neu 19 y cant o gynnyrch domestig gros, ac rydym ni'n gofyn i Lywodraeth y DU am gyllid ychwanegol y tu hwnt i hynny. Onid yw hynny'n dangos y perygl o fynnu mwy a mwy o bwerau a datganoli drwy'r amser a gwahanu Cymru oddi wrth y DU?